b'\n_START_ARTICLE_\nAnders Frid\xc3\xa9n\n_START_SECTION_\nBakgrunn\n_START_PARAGRAPH_\nFrid\xc3\xa9n startet sin karriere som vokalist i Dark Tranquillity, som han var med p\xc3\xa5 \xc3\xa5 opprette i 1989. Egentlig skulle han spille trommer i bandet, men n\xc3\xa5r (Anders Jivarp) tok den plassen, s\xc3\xa5 var det bare vokalen som sto ledig. I 1993 ga de ut albumet Skydancer._NEWLINE_Etter Skydancer sluttet Frid\xc3\xa9n i bandet for \xc3\xa5 holde p\xc3\xa5 med andre ting enn musikk. Men allerede senere samme \xc3\xa5r, ble han med i det melodiske Death Metal-Bandet Ceremonial Oath. I Ceremonial Oath m\xc3\xb8tte han blant annet Jesper Str\xc3\xb6mblad, noe som fikk stor betydning for Frid\xc3\xa9ns karriere. I 1995 ga de ut albumet Carpet. Samme \xc3\xa5ret spurte Jesper Str\xc3\xb6mblad, som han kjente fra Ceremonial Oath, om han ville bli med i In Flames. Frid\xc3\xa9n sa ja \xe2\x80\x93 noe som de andre i Ceremonial Oath likte d\xc3\xa5rlig. Mens Frid\xc3\xa9n mente at han kunne v\xc3\xa6re en del av b\xc3\xa5de In Flames og Ceremonial Oath, s\xc3\xa5 ville de andre i bandet at Frid\xc3\xa9n skulle satse 100% p\xc3\xa5 Ceremonial Oath. Men Frid\xc3\xa9n ble fristet av tilbudet til In Flames, og ble med i bandet p\xc3\xa5 bekostning av Ceremonial Oath.\n_START_SECTION_\nIn Flames\n_START_PARAGRAPH_\nI 1996, \xc3\xa5ret etter at Frid\xc3\xa9n ble en del av bandet, ga de ut albumet The Jester Race. P\xc3\xa5 denne platen skrev Niklas Sundin fra Dark Tranquillity alle tekstene, basert p\xc3\xa5 et konsept han og Anders Frid\xc3\xa9n utviklet. Frid\xc3\xa9n selv var relativt d\xc3\xa5rlig i engelsk og han s\xc3\xa5 ikke p\xc3\xa5 seg selv som noen god l\xc3\xa5tskriver. Selve konseptet p\xc3\xa5 denne platen handlet i hovedsak om to ting, som er linket til hverandre; Det ene handler om menneskers egoisme, at folk er alt for interessert i seg selv og sin egen karriere, istenfor venner og familie. En annen ting er den metaforiske tanken om hvordan folk slutter og tenke, lar "maskinen" gj\xc3\xb8re arbeidet, og etterhvert er det bare noen f\xc3\xa5 stykker som vet hvordan maskinen fungerer og kanskje vil maskinen ta helt over._NEWLINE_De brukte samme l\xc3\xb8sning p\xc3\xa5 1997-utgivelsen Whoracle n\xc3\xa5r det gjelder hvordan tekstene kom fram. Her har de f\xc3\xb8rt konseptet videre, maskinen har tatt helt over, og verden g\xc3\xa5r under._NEWLINE_I 1999 ga In Flames ut Colony. For f\xc3\xb8rste gang skrev Frid\xc3\xa9n alle tekstene selv. Han skrev de p\xc3\xa5 svensk, f\xc3\xb8r Sundin oversatte tekstene._NEWLINE_Apokalypsen er n\xc3\xa5 slutt, og dette er da verden etter dens undergang._NEWLINE_P\xc3\xa5 In Flames\' neste utgivelse, Clayman var tekstene blitt enda mer personlige og dystre, og det er ikke noe spesielt konsept rundt dette albumet, selv om alle l\xc3\xa5tene sirkler rundt hvordan Frid\xc3\xa9n ser verden rundt seg. Det var ogs\xc3\xa5 f\xc3\xb8rste gang Frid\xc3\xa9n ikke brukte den s\xc3\xa5kalete Death-growlen, men en mye h\xc3\xb8yere, lysere tone, kalt screaming._NEWLINE_I 2002 ga bandet ut Reroute To Remain. Dette albumet har et noe annerledes lydbilde enn tidligere In Flames-album. Mange av de legendariske gitar-harmoniene var borte, de duellerende tvilling-gitarene forsvant, og der det f\xc3\xb8r var melodiske riff var det n\xc3\xa5 sanger med harde riff og melodiske refrenger, ofte med \xc2\xabclean vokal\xc2\xbb. Frid\xc3\xa9n brukte vanlig vokal nesten like mye som screaming. Tekstene til Frid\xc3\xa9n p\xc3\xa5 dette albumet, er igjen veldig personlige._NEWLINE_Det neste albumet, Soundtrack To Your Escape fortsatte i samme stil._NEWLINE_I 2006 ga In Flames ut det albumet Come Clarity. Dette albumet var et slags comeback for de melodiske tvilling-gitarene, med mye flere harmonier, dueller og soloer. Fridens clean-vokaler var tydelig improvisert, og man kunne oppleve en scream som til tider var sv\xc3\xa6rt aggressiv. Tekstene har p\xc3\xa5 flere m\xc3\xa5ter forandret seg, og handler p\xc3\xa5 mange m\xc3\xa5ter om det \xc3\xa5 bli eldre, og f\xc3\xa5 perspektiv p\xc3\xa5 livet. I april 2008 ga In Flames ut A Sense Of Purpose, igjen personlige tekster og igjen forandret Frid\xc3\xa9n vokalen. Mindre vanlig vokal enn p\xc3\xa5 de tre foreg\xc3\xa5ende album, men med en mer melodisk screaming._NEWLINE_I juni 2011 kom et nytt In Flames album, tre \xc3\xa5ret etter A Sense of Purpose; Sounds of a Playground Fading. Albumet er det tiende i rekken, og det f\xc3\xb8rste uten mannen som opprettet In Flames, Jesper Str\xc3\xb6mblad. Tekstene til Frid\xc3\xa9n er her inspirert av hvordan "vi mennesker bruker, og misbruker, jordas ressurser. Kanskje er vi i ferd med \xc3\xa5 \xc3\xb8delegge jorda. Hva om vi om noen \xc3\xa5r f\xc3\xa5r beskjed om at vi bare har noen f\xc3\xa5 \xc3\xa5r igjen \xc3\xa5 leve. Vil det endre v\xc3\xa5r v\xc3\xa6rem\xc3\xa5te mot hverandre? Vil vi bare gi f... i alt og alle, siden vi snart skal d\xc3\xb8 uansett, eller vil vi bli knyttet mer mot hverandre?". Det er dog ikke noe konseptalbum. N\xc3\xa5r det gjelder Frid\xc3\xa9ns vokal, s\xc3\xa5 er den mindre aggressiv en noen gang. Han virker ogs\xc3\xa5 mer komfortabel med clean-vokal. Samtidig bringer l\xc3\xa5ta "A New Dawn" noen ganske "dype" screams, som kan minne om Frid\xc3\xa9ns vokaler fra dr\xc3\xb8ye ti \xc3\xa5r tilbake. Albumet er som helhet, sett bort fra produksjonen, mer lik den gamle In Flames stilen, i form av mer melodi\xc3\xb8s gitararbeid og en l\xc3\xb8sere l\xc3\xa5toppbygging, enn hva de fire foreg\xc3\xa5ene albumene har v\xc3\xa6rt. Frid\xc3\xa9n har for \xc3\xb8vrig growlet mer enn han noensinne har gjort live p\xc3\xa5 den p\xc3\xa5f\xc3\xb8lgende turn\xc3\xa9en etter Sounds of a Playground Fading .\n_START_SECTION_\nPassenger\n_START_PARAGRAPH_\nUnder Whoracle-turneen spilte Niklas Engelin gitar i bandet. Engelin spilte da ogs\xc3\xa5 i et band kalt Cliff. Frid\xc3\xa9n og Engelin fant ut at de hadde mye felles n\xc3\xa5r det gjaldt musikksmak, og de fant ut at de ville bruke Cliff til \xc3\xa5 lage musikk som de sto for, og som var annerledes. De skiftet etterhvert navn til Passenger og i 2003 ga de ut et album med samme navn. Friden brukte veldig mye clean vokal p\xc3\xa5 dette albumet._NEWLINE_I 2004 startet de \xc3\xa5 spille inn et nytt album, men n\xc3\xa5r de var ferdig f\xc3\xb8lte de at det var noe som ikke var som det skulle, og droppet hele albumet._NEWLINE_De siste \xc3\xa5rene har Frid\xc3\xa9n v\xc3\xa6rt opptatt med In Flames, men har uttalt at han har lyst til \xc3\xa5 gj\xc3\xb8re noe med Passenger en gang i fremtiden.\n_START_SECTION_\nProdusenten Frid\xc3\xa9n\n_START_PARAGRAPH_\nFrid\xc3\xa9n er ogs\xc3\xa5 kjent som produsent, og s\xc3\xa5 tidlidlig som i 1998 var Frid\xc3\xa9n med p\xc3\xa5 \xc3\xa5 produsere Opeths tredje studioalbum, My Arms, Your Hearse._NEWLINE_I 2004 produserte Frid\xc3\xa9n Calibans The Undying Darkness, og i 2007 Engels Absolute Design._NEWLINE_Han var ogs\xc3\xa5 med p\xc3\xa5 \xc3\xa5 produsere Calibans album The Opposite from Within.\n_START_SECTION_\nPrivatliv\n_START_PARAGRAPH_\nFrid\xc3\xa9n er gift med Helena Lindsj\xc3\xb6, og sammen har de en s\xc3\xb8nn og en datter._NEWLINE_Frid\xc3\xa9n en stor film-fan, spesielt Star Wars. Han samler p\xc3\xa5 Whisky og musikk er en stor del av livet hans, ogs\xc3\xa5 utenom In Flames. Han er produsent og han har uttalt at han h\xc3\xb8rer mye p\xc3\xa5 musikk for \xc3\xb8vrig, og er genuint interessert.'